Elena Lasconi, la Digi 24, despre negocierile fără USR: Noi ne dorim la guvernare, ei nu ne doresc
Invitată în studioul Digi24, președinta USR a calificat retregerea PSD de la negocieri, anunțată de Ciolacu, „o petardă”, susținând că celelalte partide nu doresc USR la guvernare. Întrebată dacă ia în calcul să-l susțină pe Nicușor Dan la alegerile prezidențiale, Elena Lasconi a spus că este „deschisă să facem măsurători”, însă are „o responsabilitate față de cei 1,7 milioane de oameni” care au votat-o. Ea a spus și că l-a sunat astăzi pe Nicușor Dan pentru a-i spune „la mulți ani”, însă acesta nu i-a răspuns.